Skagamenn fengu sterkan leikmann bæði varnar - og sóknarlega til liðs í gær , þegar skrifað var undir þriggja ára samning við Hornfirðinginn stæðilega Ármann Smára Björnsson . Ármann Smári kemur til ÍA frá Hartlepool í Englandi þar sem hann var á samningi til loka júní á þessu ári . Ármann , sem hefur bæði leikið stöðu miðherja og miðvarðar , hóf sinn feril hjá Sindra . Þaðan lá leið hans til Vals og FH , en frá FH fór hann til Brann í Noregi og síðan til Hartlepool . Á heimasíðu ÍA segir að Skagamenn séu mjög ánægðir með að hafa fengið Ármann Smára til félagsins . Hann hefur æft töluvert með félaginu í sumar , en Ármann er sem stendur búsettur ásamt fjölskyldunni sinni hjá tengdaforeldrum á Skaganum . " Ármann Smári er mikil styrkur fyrir liðið . Hann er sterkur leikmaður sem getur bæði spilað í vörn og sókn . En það sem skiptir miklu máli fyrir mig og félagið er að hann er frábær karakter sem passar vel inn í hópinn . Leikmaður sem er með hjartað á réttum stað og er tilbúinn að leggja hart að sér til þess að ná árangri , " sagði Þórður Þórðarson þjálfari Skagamenn við undirskrift samnings í gær . Þetta er annar samningurinn á jafn mörgum dögum sem Skagamenn ganga frá . Í fyrradag var samið til eins árs við miðju - og sóknarmanninn Mark Doninger . Von er á frekari fréttum af leikmannamálum félagsins á næstu dögum og vikum , segir á heimasíðu ÍA .